उपाधि दौडमा बुटबल
बुटवल ब्लास्टर्सले नमस्ते पोखरा प्रिमियर लिगमा लगातार दोस्रो विजय हात पार्दै उपाधि दौडमा बलियो दाबेदारी देखाएको छ  ।  आइतबार बलियो मानिएको पोखरा पल्टनलाई ३३ रनले पराजित गरी बुटवलले विजय यात्रा जारी राखेको हो  ।
पोखरा — बुटवल ब्लास्टर्सले नमस्ते पोखरा प्रिमियर लिगमा लगातार दोस्रो विजय हात पार्दै उपाधि दौडमा बलियो दाबेदारी देखाएको छ  । आइतबार बलियो मानिएको पोखरा पल्टनलाई ३३ रनले पराजित गरी बुटवलले विजय यात्रा जारी राखेको हो  ।(पोखरा) - बुटवल ब्लास्टर्सले नमस्ते पोखरा प्रिमियर लिगमा लगातार दोस्रो विजय हात पार्दै उपाधि दौडमा बलियो दाबेदारी देखाएको छ । आइतबार बलियो मानिएको पोखरा पल्टनलाई ३३ रनले पराजित गरी बुटवलले विजय यात्रा जारी राखेको हो ।भीम सार्कीको अर्धशतकमा टस जितेको बुटवलले पोखरा रंगशालाको क्रिकेट मैदानमा निर्धारित २० ओभरमा ७ विकेट गुमाई १ सय ५० रन बनाएको थियो । जवाफमा पोखराले ९ विकेट गुमाई १ सय १७ रनमात्र बनाउन सक्यो ।बुटवलले पहिलो खेलमा उपाधिको अर्काे दाबेदार मानिएको पारस खड्काको चितवन राइनोजलाई ७० रनले हराएको थियो । ‘क्रिकेट हो जे पनि हुनसक्छ,’ बुटवलका कप्तान सोमपाल कामी उपाधि दौडमा आउन चाहेनन्, ‘हामी अर्को खेलमा अव केन्द्रित हुनुपर्छ । हरेक खेल शून्यबाट सुरुआत गर्नुपर्ने हुनाले केही भन्न सकिन्न ।’ओपनर आसिफ शेखले बनाएको २० रन नै पोखरेली टिमको उच्च स्कोर थियो । कप्तान शरद भेषावकर १९, रविइन्दर सिंह र मोहम्मद नाभेदले ११–११ तथा रशिद खानले १० रन बनाए । पोखराले लक्ष्य पछयाउने क्रममा ४ ओभरमा ३१ रन जोड्दै राम्रो सुरुआत गर्‍यो । विपिन खत्रीले चौथो ओभरको अन्तिम बलमा कुशल भूर्तेललाई ९ रनमा बोल्ड गरेपछि बुटवलले लय समात्न सुरु गरेको हो ।बुटवलका सोमपाल, रोहन मुस्ताफा, विपिन खत्री र ललितसिंह भण्डारीले २–२ विकेट लिए । विपिनले ४ ओभरमा १९, सोमपालले २५, ललितले २७ र मुस्ताफाले २९ रन खर्चेका थिए ।यसअघि युवा ब्याट्सम्यान भीमले ४६ बल खेल्दै २ चौका र ३ छक्का प्रहार गरेर ५४ रन बनाएका थिए । उनले यूएईका कप्तान मुस्ताफासँग तेस्रो विकेटमा ७३ रन जोडे । अघिल्लो खेलमा पहिलो बलमै आउट भएका मुस्ताफाले ४५ रन बनाए । ३५ बल खेलेका उनले ३ चौका र २ छक्का प्रहार गरे ।धनगढी प्रिमियर लिगमा मुस्ताफा टिम चौराह धनगढीलाई च्याम्पियन बनाउँदै म्यान अफ द सिरिजमा चुनिएका थिए । मुस्ताफाले सोही कारण आफूबाट टिमले अपेक्षा राखेको हुनाले दोस्रो खेलमा आएर रन बनाउनु महत्त्वपूर्ण भएको बताए ।यूएईका अर्का ब्याट्सम्यान चिराग सुरी फेरि जम्न सकेनन् । उनी ५ रनमै आउट भए । सागर पुन २, सिद्धान्त लोहनी १३, सोमपाल कामी २२ र प्रकाश केसी शून्यमा पेभेलियन फर्किए । पोखराका मोहम्मद नाभेदले ३ विकेट लिए । प्रतियोगितामा पहिलो खेल खेलिरहेका यूएईका तीव्र गतिका बलरले ४ ओभरमा २० रनमात्र खर्चे । महबुब आलम, ललितनारायण राजवंशी र कप्तान शरद भेषावकरले १–१ विकेट लिए ।धनगढीको पहिलो जितएक्सपर्ट धनगढी ब्लुजले आइतबार पीपीएलमा पहिलो जित पायो । विराटनगर टाइटन्सलाई ७८ रनले पराजित गरी धनगढीले जितको खाता खोलेको हो ।इंग्लिस खेलाडी डेविड पिटर ट्रेगोले ५३ र सौरभ खनालले १३ बलमा ४१ रन बनाएपछि टस हारेर ब्याटिङ गर्न आएको धनगढी २० ओभर खेलेर १ सय ८२ रन बनाउँदै अलआउट भयो । ट्रेगो अनुभवी भएकाले त्यसको काम आएको धनगढीका कप्तान दीपेन्द्रसिंह ऐरीले जनाए । ६ ओभरमा ३८ रन बनाउँदा ३ विकेट गुमाइसकेका अवस्थामा दीपेन्द्रले ट्रेगोसँग ६० रनको साझेदारी गरे । ‘हाम्रो टोली राम्रो छ, जस्तो स्थिति पनि सामना गर्न सक्छ, आज बलिङ पनि राम्रो भयो,’ दीपेन्द्रले भने । जवाफमा विराटनगर १६.४ ओभरमा १ सय ४ रनमै अलआउट भयो । धनगढीका इंग्लिस खेलाडी डानियल लावरेन्सले ३ विकेट लिए । उनले ४ ओभरमा १७ रनमात्र खर्चे । कप्तान दीपेन्द्रसिंहले २ तथा ट्रेगो, कमलसिंह ऐरी र रोबिन क्षेत्रीले १–१ विकेट लिए ।विराटनगरबाट ओपनर सुनील धमलाले सर्वाधिक २१ रन बनाए । मोहम्मद जायेद १९, एन्ड्रयु सुबिक्क्षम १८, कप्तान सन्दीप लामिछाने १० रन बनाई आउट भए ।यसअघि ट्रेगोले ३८ बल खेल्दै २ चौका र १ छक्का प्रहार गरेका थिए । इनिङ्सको अन्तिम बलमा आउट भएका सौरभले २ चौका र ५ छक्का प्रहार गरे । उनले अन्तिम ओभरमा जितेन्द्र मुखियाको बलमा लगातार तीन छक्का प्रहार गरे । रनिङ द विटविन विकेटमा निकै तेज देखिएका दीपेन्द्रले १९ बल खेली ४ चौका र १ छक्का प्रहार गरे ।सन्दीप सुनार ९, लावरेन्स २, दिलीप नाथ ८, सन्दीप जोरा १२, मन्जित श्रेष्ठ १, रोबिन १० र योगेन्द्रसिंह कार्की ६ रन बनाई आउट भए । विराटनगरबाट जितेन्द्रले ४ विकेट लिए । तर उनले त्यसका लागि ४ ओभरमा २९ रन खर्चे । सन्दीप, सुनील, किशोर महतो र जायेदले १–१ विकेट लिए ।